Σαλάτα με πρασινάδες, αντίβ και ρόδι
Μια πολύ ελαφριά σαλάτα με εποχικά υλικά, ιδανική για vegans αλλά και όσους προσέχουν τη διατροφή τους.
τα φύλλα από 2 πράσινες σαλάτες, 1 σγουρή σαλάτα και 1 λόλα ρόσα , 2 αντίβ (σικορέ), χωρίς τα κοτσάνια και τα σκληρά εξωτερικά φύλλα τους , τα φύλλα από 1/2 ματσάκι μαϊντανό, ψιλοκομμένα , τα φύλλα από 1/2 ματσάκι άνηθο, ψιλοκομμένα , τα σπόρια από 1 μικρό ρόδι , 1 κουτ. σούπας κουκουνάρια, καβουρδισμένα χωρίς λιπαρή ουσία σε ένα τηγανάκι , 100 ml ελαιόλαδο , 30 ml λευκό ξίδι , 1 κουτ. γλυκού μέλι θυμαρίσιο,  αλάτι, πιπέρι φρεσκοτριμμένο
Χοντροκόβουμε τα φύλλα των σαλατικών και τα βάζουμε σε ένα μπολ. Προσθέτουμε τα μυρωδικά και τα μισά σπόρια του ροδιού και ανακατεύουμε.Βάζουμε σε ένα βαζάκι το λάδι, το ξίδι, το μέλι και αλατοπίπερο και χτυπάμε να ενωθούν τα υλικά.Περιχύνουμε τη σαλάτα με το λαδόξιδο, ανακατεύουμε και την απλώνουμε σε μια πιατέλα.Σκορπίζουμε τους υπόλοιπους σπόρους ροδιού και τα κουκουνάρια και σερβίρουμε.
Λαχανικά,Ρόδι,Light